Համայնքի ղեկավար Հակոբ Բալասյանի շնորհավորական ուղերձը

Սիրելի շրջանավարտներ՝

Ավարտվեց ևս մեկ ուսումնական տարի, որի ավարտը գեղեցիկ, ավանդական տոնն է ՝ Վերջին զանգ, Վերջին դաս: Բոլորիս համար այս օրը չափազանց հիշարժան է ու անմոռանալի: Համոզված եմ՝ տոնական այս օրը հարազատ կրթօջախում հնչող Վերջին զանգի ղողանջն ուղեկցելու է ձեզ ողջ կյանքում: Ձեզանից շատերն արդեն ընտրել են իրենց կյանքի ուղին և ապագա մասնագիտությունը, մյուսներն էլ կանգնած են պատասխանատու ընտրության առջև: Ունենալով Ձեզ նման առողջ ու իրազեկ սերունդ առավել քան վստահ եմ, որ դուք կկատարեք ճիշտ ընտրություն, կդառնաք մեր նորանկախ պետության արժանի զավակներ և բարոյական բարձր հատկանիշներով օժտված քաղաքացիներ:

Սիրելի՛ ուսուցիչներ, այս օրը հիշարժան է նաև ձեզ համար: Դեպի մեծ կյանք եք ճանապարհում ևս մեկ սերունդ, որին տարիներ շարունակ փոխանցել եք ձեր գիտելիքներն ու իմացությունները, դաստիարակել ապագային լավատեսորեն նայող երիտասարդներ:

 Ջերմորեն շնորհավորում եմ օրվա կապակցությամբ, մաղթում ամենայն բարիք: Թող հաջողության թևավորող ուժը, հաղթանակի բերկրանքը, սերն ու խաղաղությունը լինեն ձեր անբաժան ուղեկիցները: